इस सिंडिकेट का काम ही है खबरों से पैसे का खेल खेलना. पर खेल खेलने में माहिर हिंदुस्‍तानी इस बार फंस गए हैं. मामला हाईकमान तक पहुंच जाने के बाद इन लोगों को लेने के देने पड़ रहे हैं. प्रधान संपादक शशि शेखर ने पेड न्‍यूज के खिलाफ घोषित अभियान चला रखा है. हालांकि अंदरखाने कुछ दूसरे तरीके से पेड न्‍यूज के पैकेज की खबरें भी आ रही हैं, पर निर्वाचन आयोग के डंडे के चलते सारे अखबार पेड न्‍यूज नहीं छपने से परेशान हैं तो प्रत्‍याशी भी निर्वाचन आयोग की धन्‍यवाद दे रहे हैं. पत्रकार अब उन्‍हें उस तरह से विज्ञापन और खबर के लिए पैसा देने को नहीं कह रहे हैं, जैसा बीते लोकसभा चुनाव में डंडा कर रखा था.